VLÁDA SLOVENSKEJ REPUBLIKY

Návrh

U z n e s e n i e

V l á d y   S l o v e n s k e j   r e p u b l i k y

na vydanie rozhodnutia o privatizácii  podniku Konsolidačná banka Bratislava, štátny peňažný ústav so sídlom v Bratislave

Číslo uznesenia:

Zo dňa:

Číslo materiálu:

Predkladateľ:          ministerka pre správu a privatizáciu národného majetku     
                                Slovenskej republiky

Podnet:                    na základe uznesenia vlády SR č. 510 z 13. júna 2001

Stupeň utajenia:

VLÁDA SLOVENSKEJ REPUBLIKY

V l á d a

A.	s c h v a ľ u j e

A.1.  návrh na vydanie rozhodnutia o privatizácii podniku Konsolidačná banka Bratislava, štátny peňažný ústav so sídlom v Bratislave
A.2.   použitie majetku Fondu národného majetku SR z rozpočtu roku 2001 podľa § 28 ods. 3 písm. b) bod 1 zákona č. 92/1992 Zb. o podmienkach prevodu majetku štátu na iné osoby v znení neskorších predpisov na plnenie záväzku Konsolidačnej banky Bratislava, š.p.ú. voči Všeobecnej úverovej banke, a.s. vo výške 843.711.000,- Sk ku dňu 31. decembra 2000 spolu s prináležiacimi úrokmi pri zmluvnej úrokovej sadzbe za obdobie od 31. decembra 2000 do dňa zaplatenia, vyplývajúceho zo Zmluvy o vyporiadaní zo dňa 14. februára 2001   

A.3.   použitie majetku Fondu národného majetku SR z rozpočtu roku 2002 podľa § 28 ods. 3 písm. b) bod 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov, určeného na realizáciu kompenzácie majetkovej ujmy Konsolidačnej banke Bratislava, š.p.ú. vo výške 1.072.773.356,66 Sk vzniknutej z titulu delenia bývalej Českej a Slovenskej Federatívnej Republiky v zmysle uznesenia vlády SR č. 253 zo dňa 19. apríla 2000, na plnenie záväzku Konsolidačnej banky Bratislava, š.p.ú. voči Slovenskej sporiteľni, a.s. v celkovej výške 800.000.000,- Sk ku dňu 27. marca 2001 spolu s prináležiacimi úrokmi pri zmluvnej úrokovej sadzbe za obdobie od prevzatia tohto záväzku Fondom národného majetku SR do dňa zaplatenia, vyplývajúceho zo Zmlúv o uložení a úročení korunového termínovaného vkladu zo dňa 27. marca 2001, pričom zostatok majetkovej ujmy bude po úhrade predmetného záväzku poukázaný  Konsolidačnej banky Bratislava, š.p.ú.   

B.      v y d á v a

 B.1.  podľa § 10 ods. 1 zákona č. 92/1991 Zb. o podmienkach prevodu majetku        
štátu na iné osoby v znení neskorších predpisov rozhodnutie o privatizácii  podniku Konsolidačná banka Bratislava, štátny peňažný ústav so sídlom v Bratislave

C.      u k l a d á

           ministerke financií  

           C.1.  vydať na žiadosť Fondu národného majetku Slovenskej republiky podľa § 11         
                    ods. 1 zákona č. 92/1991Zb.  o podmienkach prevodu majetku štátu na iné osoby 
                    v znení neskorších predpisov   rozhodnutie o zrušení podniku bez likvidácie.

D.       o d p o r ú č a

            prezidentovi prezídia Fondu národného majetku SR
 
D.1. zabezpečiť použitie majetku Fondu národného majetku SR podľa bodu A.2. formou uzavretia zmluvy o poskytnutí finančných prostriedkov s Konsolidačnou bankou Bratislava, š.p.ú. na zabezpečenie úhrady záväzku uvedeného 
v bode A.2.

					v roku 2001 podľa termínu splatnosti záväzku						
D.2. zabezpečiť použitie majetku Fondu národného majetku SR podľa bodu A.3. formou uzavretia zmluvy o prevzatí dlhu s Konsolidačnou bankou Bratislava, š.p.ú.  na uhradenie záväzku uvedeného v bode A.3. a poukázanie zostatku majetkovej ujmy po úhrade predmetného záväzku na účet  Konsolidačnej banky Bratislava, š.p.ú. formou zmluvy o poskytnutí finančných prostriedkov  

 						v roku 2002 podľa termínu splatnosti záväzku 

Vykonajú:
           predseda vlády
           ministerka financií

Na vedomie:
           Fond národného majetku Slovenskej republiky
          Konsolidačná banka Bratislava, š.p.ú. Bratislava